Tatoeba sentences — language code: ber
Sami ula d timersiwt ur yettrusu ara irkasen-nni.
Irkasen-is d arasen.
Wwḍeɣ s axxam, kkseɣ irkasen-iw, ṛuḥeɣ ad ṭṭseɣ.
Arkas-a meqqer s yiwet n tṣeddart.
Irkasen-iw anect n wigad-is.
Ur d-ufiɣ ara irkasen-iw.
Ṭawes iban-as-d anda ara terr.
Ɣur-s yiwet n tannant n mraw d sin n wayyuren akken ad d-teffeɣ d taselmadt n uɣerbaz amezwaru.
D imalas wis sin n wayyur n cṭember i d anekcum anmetti.
Tuget deg-sen deg tesnawit n Yiḥemmadiyen n Bgayet ara sɛeddin azal n kraḍ n yiseggasen.
Asileɣ-ines ad d-yili deg yiwen n uɣerbaz yettwasmuzzgen i waya deg temdint n Bgayet.
Yidir yebqa sslam i yimeddukal-is akken ma llan mi yekker ad iruḥ ad iɣer deg Bumerdas deg usudu aɣelnaw n tmerɣa akked tekrura i d-isuffuɣen imsatwilen iminag deg waṭas n tmezzuggin.
Win ara t-isaɛfen ukkuẓ n yiseggasen akka d tasawent d ameddakel-is Sliman.
Sliman, deg tibeddi yettban-d iɛedda cwiṭ nnig n umeddakel-is n dima Yidir.
Tafekka-s telha kan i win akka yellan d nned-is
Udem-is d aglayan, aksum-is d aras ladɣa deg unebdu mi ara t-yeqqed i yiṭij ma yufa-t-id lḥal ixeddem berra.
Allen-is timmeqranin d tiwinaɣin, iteqqen-asent yiwet n tyuga n tsekkadin acku mebɛid yenqes yiẓri-s maca s lqerb yettwali akken i ilaq.
Anzaren imecṭaḥ d uqyisen ma deg tamart-is tura kan i t-id-bdan kra n wanẓaden iwraɣen.
Sliman d mmi-s n Dda Remṭan, ameksa n taddart n Tewrirt.
D netta seg zik i isuffuɣen ajemmaɛ n tɣeṭṭen n taddart ɣer lexla ad ikes.
Axxam anda yezdeɣ yezga-d cwiṭ nnig n tejmaɛt.
Tawacult-is mačči d tin yesɛan, d taẓawalit am tin n umeddakel-is Yidir, ɣef waya ur ruḥen ara ɣer tesnawit ad kemmlen tizrawin-nsen, ɣef waya i d-myezgen, aṭas n tlufa i ten-isemlalen.
Yidir i t-iceɣben d kraḍet n temsal yerna akken i ilaq.
Tamezwarut d tizrawin-is, tuwi-d fell-as ad d-yawi iman-is deg-sent ma ulac ad t-id-sṭixren ma yezgel kra n yikayaden ur ten-id-yuwi ara.
Cwiṭ n uzaylal ur ilaq ara ad iɛeddi fell-as.
Tis snat d tira taseklant s teqbaylit, ama d tamedyezt ama d iḍrisen iɣezzfanen am tullisin, ama d timucuha.
Aya izdeɣ deg-s seg zik, ur yezmir ara ad yerwel fell-as.
Dayen ikcem-as iɣsan am yir aṭtan-nni ur nḥellu.
Tis kraḍet d turart n ddabax n uḍar.
Imeddukal-is n turart n ddabax fkan-as isem n Ayala.
Mi yessen ad yurar akken i ilaq ddabax yerna yeǧǧa acebbub-is ɣezzif, ssemman-as ɣer umurar-a n tmurt n Arjuntin.
Ass-nni amezwaru mi uwḍen netta d Sliman ɣer temdint n Bumerdas anda yella usudu anda ara ɣren, ṭṭfen yiwet texxamt deg sḍis yid-sen d inelmaden.
Deg-s llan sḍis n srirat, sḍis n tgidiwin, sḍis n yisɣimen akked sḍis n texzanin anda ara srusun iselsa-nsen d tɣawsiwin-nniḍen.
Tagemgimt n tnezzayt, imekli d imensi ttilin-d deg yiwen usečču yebḍan ɣef waṭas n tzeɣwa timeqqranin.
Tizeɣwa n tɣuri akked tnuram zgant-d deg yiwen n uzaduɣ aɣezzfan n ukkuẓ n wannagen iqublen ilel, llan diɣen kraḍ n yizaduɣen derren wa deffir wayeḍ.
Deg tama ufella, bedden mraw d yiwen n yizaduɣen n ukkuẓ n wannagen, rran-ten d isegnen.
Gar yizaduɣen n tedbelt n uɣerbaz d wid n tɣuri yella yiwen ubeṭṭeḥṭah wessiɛen.
Deg tama n umalu deffir n yizaduɣen-a d anrar n turart n ddabax n uḍar i yellan din.